**Vorwerk** adalah satu baka ayam yang berasal daripada Jerman. Vorwerk adalah baka ayam yang sukar ditemui. Ia memiliki warna bulu hitam dan emas yang jelas.

Sejarah
-------

Bermula pada tahun 1900, seorang penternak unggas bernama Oskar Vorwerk mula membiak ayam utiliti bersaiz sederhana yang mempunyai corak bulu berbelang berdasarkan baka Lakenvelder. Perbezaan dari segi penampilan utamanya adalah warna asas emas tua pada ayam Vorwerk, berbanding warna putih pada ayam Lakenvelder. Oleh itu, kadang kala ayam ini secara salah dipanggil **Lakenvelder Emas**, terutamanya di Amerika Utara. Lakenvelder Emas, sebagai satu variati warna yang berlainan adalah satu baka berbeza dengan Vorwerk. Baka-baka yang digunakan untuk menghasilkan Vorwerk termasuk Lakenvelder, Orpington Buff, Sussex Buff dan Andalusia. MEnjelang tahun 1913, Vorwerk diseragamkan. Bagaimanapun, ia tidak pernah dibiakkan secara meluas, oleh itu jarang atau tidak dibiakkan di luar benua Eropah. 

### Bantam Vorwerk

Pada tahun 1966, seorang lelaki A U.S. bernama Wilmar Vorwerk daripada New Ulm, Minnesota, menunjukan minat akan baka ini, akan tetapi tidak dieksport ke Amerika Utara. Oleh itu, beliau membiak satu versi bantam daripada awal dengan menggunakan Lakenvelder, Wyandotte Biru dan Buff, Rosecomb Columbia Buff dan Ekor Hitam. Para peminat Eropah juga membiakkan versi bantam mereka sendiri Vorwerk. Meskipun ayam Vorwerk standard tidak diiktiraf oleh Persatuan Unggas Amerika dalam Standard Kesempurnaannya, Persatuan Bantam Amerika telah mengiktiraf bantam Vorweck yang dibiakkan di Amerika Syarikat.

Ciri-ciri
---------

Ayam jantan mempunyai bulu yang serupa dengan ayam betina
Vorwerks adalah baka ayam dual-guna yang sesuai untuk pengeluaran telur dan daging. Saiz standard bagi ayam jantan adalah 2.5–3.2 kg (5.5–7.5 pound), dan ayam betina seberat 2–2.5 kg (4.5–5.5 pounds). Bagaimanapun, bagi jenis bantam di Eropah berbeza jika dibandingkan dengan versi Amerika di sebabkan ia menggunakan baka-baka yang berbeza. Di Amerika, berat ayam jantan adalah 765 gram (27 auns) dan betina 650 gram (23 auns). Akan tetapi di Eropah, ayam jantan adalah lebih berat iaitu 910 gram dan 680 gram bagi ayam betina. Ayam betina bersaiz standard merupakan ayam penelur yang baik. Ia mampu bertelur kira-kira 170 biji setahun dengan telur berwarna krim. 

Vorwerk merupakan ayam yang tahan lasak dan mampu beradaptasi dengan baik. Ia peka dan aktif akan persekitaran tanpa keperluan untuk terbang. Dari segi warna bulu, kepala, leher dan ekornya berwarna hitam pekat, manakala kawasan selebihnya berwarna buff (kuning emas). Standard baka yang ideal tidak mempunyai titik hitam pada kawasan buff, tetapi secara praktikal sukar untuk dibiakkan dan dihasilkan. Vorwerk mempunyai satu balung sisir, bulu-bulu halus berwana kelabu slate, dan cuping telinga putih.

Nota
----

1. ↑  (Ekarius 2007, p. 57)
2. ↑  (Graham 2006, p. 178)
3. ↑  (Ekarius 2007, pp. 162–163)
4. ↑  (Graham 2006, pp. 178–179)

Rujukan
-------

|  |  |
| --- | --- |
|  | Wikimedia Commons mempunyai media berkaitan ***Vorwerk (ayam)*** |

* Ekarius, Carol (2007). *Storey's Illustrated Guide to Poultry Breeds*. North Adams, MA, US: Storey Publishing. ISBN 978-1-58017-667-5.
* Graham, Chris (2006). *Choosing and Keeping Chickens*. London, UK: Octopus Publishing. ISBN 978-0-7938-0601-0.

| * l
* b
* s
Baka-baka ayam dari Jerman |
| --- |
| 
* Annaberger Haubenstrupphuhn
* Augsburger
* Bergische Kräher
* Bergische Schlotterkamm
* Bielefelder Kennhuhn
* Deutscher Sperber
* Deutsches Lachshuhn
* Deutsches Reichshuhn
* Deutsches Zwerghuhn
* Dresdner
* Frankfurter Zwerghuhn
* Langshan Jerman
* Hamburg atau Hamburgh
* Italiener
* Kaulhuhn
* Kraienkopp
* Krüper
* Lakenvelder
* Niederrheiner
* Ostfriesische Möwe
* Pfälzer Kämpfer
* Phoenix
* Ramelsloher
* Rheinländer
* Ruhlaer Zwerg-Kaulhuhn
* Sachsenhuhn
* Sundheimer
* Thüringer Barthuhn
* Vogtländer
* Vorwerk
* Westfälischer Totleger
* Winsener
* Yokohama

 |